เรื่องร้องเรียน: แจ้งเหตุความรำคาญจากการเผาขยะค่ะ
การดำเนินการของเจ้าหน้าที่: สำนักงานเขตธนบุรี ได้ให้ฝ่ายสิ่งแวดล้อมและสุขาภิบาล ลงพื้นที่ตรวจสอบตามพิกัดที่แจ้ง โดยสอบถามผู้พักอาศัยบริเวณใกล้เคียง ได้ข้อมูลว่าบริเวณดังกล่าวมียุงชุกชุมจึงเผาเปลือกส้มไล่ยุงเท่านั้น ปัจจุบันไม่ได้เผาขยะหรือเศษใบไม้แล้ว เจ้าหน้าที่จึงได้ขอความร่วมมือประชาชนในบริเวณดังกล่าว ไม่เผาเศษขยะ ใบไม้ หรือสิ่งอื่นใด หากต้องการกำจัดขยะให้นำไปทิ้งตามจุดทิ้งขยะที่กำหนด และให้เปลี่ยนวิธีการเผาเปลือกส้มไล่ยุงด้วยวิธีอื่น เช่น ฉีดสเปรย์กำจัดยุง ทาโลชันป้องกันยุง ฯลฯ ทั้งนี้ เจ้าหน้าที่ได้สำรวจทำลายแหล่งเพาะพันธุ์ยุง โดยใส่ทรายเคลือบสารเคมีในภาชนะน้ำขังบริเวณใกล้เคียงเรียบร้อยแล้ว แต่อย่างไรก็ตามเจ้าหน้าที่จักติดตามกรณีดังกล่าวอย่างต่อเนื่องต่อไป
ความเห็นของผู้แจ้ง: เจ้าหน้าที่เข้าใจถึงปัญหา ให้คำแนะนำพร้อมทั้งให้ความรู้เกี่ยวกับเรื่องการป้องกันยุง และจะช่วยกำจัดยุงในชุมชน ขอบคุณมากๆเลยนะคะ
พื้นที่: แขวงตลาดพลู เขตธนบุรี กรุงเทพมหานคร